1. ΒΑΣΙΛΙΚΟΝ ΔΙΑΤΑΓΜΑ της 16/21 Απρ. 1915 Περί του τρόπου της τηρήσεως των εν τω υπουργείω της Εθνικής Οικονομίας και τοις αρμοδίοις ειρηνοδικείοις τηρητέων βιβλίων και ευρετηρίων των Συνεταιρισμών. ΄Αρθρ.1.-΄Εκαστος κατά τον ν. 602 συνιστώμενος συνεταιρισμός υποβάλλει εις το ειρηνοδικείον της έδρας αυτού και εις το υπουργείον της Εθνικής Οικονομίας: α)Δήλωσιν η οποία περιέχει τα ονόματα και αυτογράφους τας υπογραφάς των μελών του διοικητικού και του εποπτικού συμβουλίου, ως και το αξίωμα εκάστου μέλους αυτού, ιδιαιτέρως δε τα μέλη του διοικητικού συμβουλίου, τα οποία κατά τα άρθρ. 30 και 31 του ν. 602 αντιπροσωπεύουσι το διοικητικόν συμβούλιον και τον συνεταιρισμόν. Η δήλωσις αύτη γίνεται ευθύς ως καταρτισθή ο συνεταιρισμός, ως και ευθύς ως επέλθη μεταβολή τις εις το διοικητικόν ή εποπτικόν συμβούλιον ή λήξη η εκπροσώπησις μέλους τινός του διοικητικού συμβουλίου. β)Ονομαστικόν κατάλογον υπογεγραμμένον παρά του διοικητικού συμβουλίου, ο οποίος θα περιέχη τα ονόματα όλων των συνεταίρων κατ’ αλφαβητικήν τάξιν, την κατοικίαν και το επάγγελμα αυτών. Ο κατάλογος ούτος θα υποβάλληται κατ’ έτος εντός του πρώτου μηνός μετά την λήξιν εκάστης λογιστικής χρήσεως, περιλαμβάνων τους μετά την λήξιν αυτής εγγεγραμμένους συνεταίρους. γ)Δήλωσιν δι’ ης καθιστά γνωστήν πάσαν έξοδον συνεταίρου αμέσως μετά την έξοδον αυτού. δ)Τας ετησίας απογραφάς, τον λογαριασμόν κερδών και ζημιών και τον ισολογισμόν μετά την διανομήν και συγχώνευσιν εις τους διαφόρους λογαριασμούς του λογαριασμού των κερδών και ζημιών, ως ενεκρίθησαν και αμέσως μετά την έγκρισιν αυτών παρά της γενικής συνελεύσεως, η οποία πρέπει να γίνεται εντός εξ μηνών από της λήξεως εκάστης χρήσεως. ε)Γνωστοποίησιν περί της τυχόν συστάσεως ή καταργήσεως υποκαταστημάτων ή πρακτορείων και την έδραν τούτων. ς)Ανακοίνωσιν της τυχόν διαλύσεως του συνεταιρισμού, εάν αύτη δεν επήλθε δια πτωχεύσεως ή δια δικαστικής κατά το άρθρ. 56 του ν. 602 αποφάσεως. Η ανακοίνωσις αύτη, εάν δεν υφίσταται πλέον διοικητικόν συμβούλιον, γίνεται προς το υπουργείον της Εθνικής Οικονομίας υπό του αρμοδίου ειρηνοδίκου. Πάντα τα άνω έγγραφα γράφονται επί χάρτου σχήματος μεγάλου ογδόου, εις το οποίον αφίνεται άγραφον περιθώριον 5 εκατοστομέτρων προς τα έσω, ήτοι προς το μέρος όπου γίνεται η συρραφή. ΄Αρθρ.2.-Το εν τω υπουργείω της Εθνικής Οικονομίας αρμόδιον τμήμα και ο οικείος ειρηνοδίκης τοποθετούσι τα παρ’ εκάστου συνεταιρισμού λαμβανόμενα ως άνω έγγραφα εντός του αυτού έτους εις ίδιον δι’ έκαστον συνεταιρισμόν φάκελλον. Εντός του αυτού φακέλλου τοποθετείται εν τω αρμοδίω τμήματι του υπουργείου το τυχόν κατά το έτος εγκριθέν καταστατικόν ή και αι τυχόν εγκριθείσαι κατ’ αυτό τροποποιήσεις, ως ενεκρίθησαν. Η τοποθέτησις των εγγράφων τούτων εκάστου συνεταιρισμού εν εκάστω φακέλλω γίνεται κατά σειράν, αρχομένην από του καταστατικού ή των τροποποιήσεων αυτού, ων έπονται τα λοιπά έγγραφα, κατά την εν τω προηγουμένω άρθρω τάξιν. Οι ούτω καταρτιζόμενοι κατά το αυτό έτος φάκελλοι εκάστου συνεταιρισμού συρράπτονται εντός του Ιανουαρίου του επομένου έτους όλοι ομού εις εν βιβλίον κατ’ αλφαβητικήν σειράν του ονόματος του τόπου του συνεταιρισμού, βιβλιοδετούνται και αριθμούνται αι σελίδες αυτού. Το ούτω καταρτισθέν βιβλίον φέρει εν τω τελευταίω αυτού φύλλω ενυπόγραφον βεβαίωσιν του αρμοδίου τμηματάρχου ή του οικείου ειρηνοδίκου περί του αριθμού των σελίδων αυτού. ΄Αρθρ.3.-Εις το αρμόδιον τμήμα του υπουργείου της Εθνικής Οικονομίας τηρείται ευρετήριον, του οποίου εκάστη διπλή σελίς είναι διηρημένη εις 12 στήλας. Εκάστη διπλή σελίς χρησιμεύει δια την εγγραφήν ενός συνεταιρισμού. Είναι δε διηρημένη κατά το συναπτόμενον υπόδειγμα. Εις το άνω μέρος σημειούται η επωνυμία του συνεταιρισμού (περιλαμβάνουσα και το διακριτικόν Συν. Α.Ε. ή Συν. Π.Ε.), η έδρα και η περιφέρεια αυτού. Σελ. 185 .503. Βιβλία και Ευρετήρια Συνεταιρισμών 14.Γ .β.1 Εις εκάστην δε των 12 στηλών σημειούται κατά σειράν: 1)Η χρονολογία και ο αριθμός του φύλλου της Εφημερίδος της Κυβερνήσεως, εις το οποίον εδημοσιεύθη το καταστατικόν του συνεταιρισμού και αι τροπολογίαι αυτού (σύστασις και τροπολογίαι). 2)Ο σκοπός του συνεταιρισμού. 3)Το ποσόν εις το οποίον ανέρχεται η συνεταιρική μερίς εις δραχμάς. 4)Το ποσόν της ευθύνης κατά μερίδα (επί συνεταιρισμού με περιωρισμένην ευθύνην). 5)Ο αριθμός των συνεταίρων μετά της χρονολογίας. 6)Το ονοματεπώνυμον των μελών του διοικητικού συμβουλίου μετά της χρονολογίας. 7)Το ονοματεπώνυμον των μελών του εποπτικού συμβουλίου μετά της χρονολογίας. 8)Το ονοματεπώνυμον των μελών του διοικητικού συμβουλίου, άτινα υπογράφουσι τα υποχρεωτικά δια τον συνεταιρισμόν έγγραφα. 9)Η ημερομηνία της λήξεως του λογιστικού έτους. 10)Η σύστασις υποκαταστημάτων ή πρακτορείων ή η κατάργησις αυτών της χρονολογίας και της έδρας των. 11)Ο αριθμός των σελίδων του βιβλίου των συνεταιρισμών εκάστου έτους, εν τω οποίω έχουσι συρραφή τα έγγραφα του συνεταιρισμού. 12)Αι παρατηρήσεις, ως και η τυχόν διάλυσις του συνεταιρισμού. Περίληψις των υποβαλλομένων εκάστοτε εις το υπουργείον εγγράφων του συνεταιρισμού, των διαλαμβανομένων εν τω 1 άρθρω του παρόντος, εγγράφεται αυθημερόν εις το ευρετήριον τούτο εις τας οικείας κατά τα άνω στήλας. Μετά δε την συρραφήν του βιβλίου των συνεταιρισμών και σελιδοποίησιν αυτού κατ’ Ιανουάριον εκάστου έτους εγγράφονται εν τη 11 στήλη αι σελίδες αυτού αι περιλαμβάνουσαι τα σχετικά έγγραφα του συνεταιρισμού. Δι’ έκαστον εγκρινόμενον συνεταιρισμόν ανοίγεται νέα διπλή σελίς. Εις δε το τέλος του βιβλίου καταρτίζεται πίναξ των συνεταιρισμών μετά του αριθμού της σελίδος, εν η έκαστος έχει εγγραφή. ΄Αρθρ.4.-Εις έκαστον ειρηνοδικείον τηρείται ευρετήριον του βιβλίου των συνεταιρισμών της περιφερείας αυτού ηριθμημένον κατά διπλάς σελίδας, εκάστη των οποίων είναι διηρημένη εις στήλας κατά το συναπτόμενον υπόδειγμα. Εις την πρώτην στήλην εγγράφεται η επωνυμία του συνεταιρισμού, εις εκάστην δε των λοιπών οι αριθμοί των σελίδων του βιβλίου των συνεταιρισμών, εις ας έχουσι συρραφή τα έγγραφα αυτών .  εκάστη των στηλών τούτων αφιερούται δι’ έν έτος. ΄Εκαστος συνεταιρισμός καταλαμβάνει ούτως εν τω ευρετηρίω μίαν σειράν. (Ακολουθούσι τα εν άρθρ. 3 και 4 μνημονευόμενα υποδείγματα). Σελ. 186 